इक पुराना पेड़ बाकी है अभी तक गाँव में हाँ वही मेरी निशानी है अभी तक गाँव में  खंडहरों में हो गई तब्दील लेकिन क्या हुवा इक हवेली तो हमारी है अभी तक गाँव में  रोज आटा गूंथ के सब्जी चढ़ा देती है वो और तेरी राह तकती है अभी तक गाँव में  चाय तुलसी की, पराठे, मूफली गरमा गरम धूप सर्दी की बुलाती है अभी तक गाँव में  याद है घुँघरू का बजना रात के चोथे पहर भूत की क्या वो कहानी है अभी तक गाँव में  क्या किया इतने दिनों तक दूर रह के गाँव से दास्‍तां अपनी तो ठहरी है अभी तक गाँव में  गीत ऐसे कह गए हैं कुछ हठीला जी यहाँ रुत सुहानी गुनगुनाती है अभी तक गाँव में  पिछले अंक में राणा ने इखत्‍तर का जोरदार प्रयोग किया था तो आज यहां मूफली का उतना ही सुंदर प्रयोग है ।